Értékközvetítés
BSP1122 (2026/2027. tanév, I. szemeszter)

A tantárgy elsajátításának célja:
A kurzus célja, hogy megismertesse a hallgatókat az értékközvetítés fontosságával. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgató ismeri az érték fogalmát, az értékközvetítés emberi és szakmai folyamatát.  Képesség: a hallgató képes saját értékrendjének elemzésére, következtetések megfogalmazására. Attitűd: a hallgató rendelkezik reális önismerettel, megfelelő önreflexióval, továbbá a társas készségek alkalmazása révén a közösségi gondolkodás igényével. Autonómia és felelősség: a hallgató szuverén állampolgárként jeleníti meg nézeteit, szakmai ügyekben teljes felelősséggel jár el, emberi és szakmai síkon is értékeket jelenít meg az emberekkel való foglalatossága közben.
Tantárgyi tematika és félévi követelményrendszer:
1. Az értékközvetítő tréning célkitűzései: keretek, normák közös megalkotása a csoportban.
2. Az értékközvetítés Raths-féle metodikája.
3. Személyes és társas hatékonyság értékfókuszú megközelítése szociálpedagógusoknál.
4. A szociális professzió értékalapú fejlesztése.
5. Tetszés és megbecsülés, szabad választás és cselekvés értékei.
6. Séma szerinti cselekvés, következetesség és ismétlődés. 
7. (Reflektív esszé írása 10.12. hétfő)
8. Alternatív viselkedési módok gyakorlása, nyílt beszélgetési technikák.
9. Értékközvetítés a szociálpedagógiában.
10. Értékek ébresztése I. (szabadság, megismerés, evolúció, hit)
11. Értékek ébresztése II. (kultúra, igazságosság, méltányosság, boldogság))
12. Szituatív feladatok, alkalmazott módszerek és technikák.
13. Hallgatói visszajelzések, csoportos megbeszélés: az értékek ébresztése.
14. Az értékközvetítő tréning zárása, egyéni és csoportos visszajelzési technikák.
A kurzuson történő részvétel: a gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)
Félévi követelmény: minősített aláírás
Az érdemjegy kialakításának módja, ütemezése: a szemeszter során a hallgatók hétről hétre az értékközvetítés folyamataival ismerkednek meg tréning formájában. Az érdemjegy megszerzésének egyik feltétele az aktív órai jelenlét. A minősített aláírás három fokozatú minősítése a folyamatos részvételen, valamint 10.12-én megírt rövid hallgatói sikeres reflexió teljesítésén, továbbá az utolsó tanítási héten történő csoportos visszajelzések szituatív, közös feldolgozásán alapszik. Bármelyik feltétel hiánya / nem teljesítése „nem felelt meg” minősítést von maga után, melynek következményeként a kurzust meg kell ismételnie a hallgatónak. 

Segédanyagok: a konzultációk során az értékközvetítő szituatív egyéni és csoportos feladatok megoldásához személyes segédleteket is kapnak a hallgatók.

